Ερρίκος ΞΓ΄ Ρόις του Κέστριτς

Ο Ερρίκος ΞΓ΄ (γερμ. Heinrich LXIII Reuss prinz Köstritz, 18 Ιουνίου 1786 - 27 Σεπτεμβρίου 1841) του Οίκου του Ρόις ήταν πρίγκιπας του Κέστριτς.

Βιογραφία
Ήταν ο δευτερότοκος γιος του Ερρίκου ΜΔ΄ Ρόις του Κέστριτς και της Βιλελμίνης Φρειδερίκης Μαρίας Αυγούστας Ελεονώρας του Γκόιντερ-Ράμπενσταϊνερ.

Το 1833 απεβίωσε ο μεγαλύτερος αδελφός του, Ερρίκος Ξ΄, και τον διαδέχθηκε. Αδελφή του ήταν η Αυγούστα Φρειδερίκη Εσπεράνσα, σύζυγος του Ερρίκου του Άνχαλτ-Κέτεν.

Όταν απεβίωσε η πρώτη του σύζυγος, Ελεονώρα του Στόλμπεργκ-Βερνιγκερόντε, νυμφεύτηκε την αδελφή της, Καρολίνα. Από το 1833 ως το τέλος του ήταν μέλος της Κυβέρνησης του Κοινοβουλίου της Σαξονίας. Ως ιδιοκτήτης φέουδου, είχε διοριστεί από τον βασιλιά. Κατείχε, μεταξύ άλλων, ιδιοκτησίες στο Κλίππχαουζεν, το Σπρέεβηζε και το Κλιξ.

Οικογένεια
Παντρεύτηκε πρώτα το 1819 την Ελεονώρα, κόρη του Ερρίκου του Στόλμπεργκ-Βέρνιγκεροντε και είχε τέκνα:
 Ιωάννα (Τζέννυ) (1820 - 1878), παντρεύτηκε το Φερδινάνδο του Σέναϊχ-Κάρολαχ.
 Ερρίκος Δ΄ (1821 - 1894), Πρίγκιπας Ρόις του Κέστριτς, διαδέχθηκε τον εξαδελφό του, Ερρίκο ΞΘ΄ Ρόις του Κέστριτς.
 Αυγούστα (1822 - 1862), παντρεύτηκε το Φρειδερίκο Φραγκίσκο Β΄ του Μεκλεμβούργου-Σβερίν.
 Ερρίκος ΣΤ΄ (1823), απεβίωσε νήπιο.
 Ερρίκος Ζ΄ (1825 - 1906), Πρίγκιπας Ρόις του Κέστριτς.
 Ερρίκος Ι΄ (1827 - 1847), Πρίγκιπας Ρόις.

Το 1847, στη γέννα του Ερρίκου Ι΄, απεβίωσε η Ελεονώρα και το 1828 ο Ερρίκος ΞΓ΄ έκανε δεύτερο γάμο με την ετεροθαλή αδελφή της, Καρολίνα του Στόλμπεργκ-Βερνιγκερόντε, και είχε τέκνα:
 Ερρίκος Ζ΄ (1829 - 1866), κύριος του Στόνσντορφ.
 Ερρίκος ΙΓ΄ (1830 - 1897), κύριος του Μπάσκοβ.
 Λουίζα (1832 - 1862).
 Ερρίκος ΙΕ΄ (1834 - 1869).
 Άννα (1837 - 1907), παντρεύτηκε τον κόμη Όττο του Στόλμπεργκ-Βέρνιγκεροντε, πρώτο αντικαγκελλάριο της Γερμανίας.
 Ερρίκος ΙΖ΄ (1839 - 1870).

 Παραπομπές 

Πηγές
 Gothaischer Hofkalender, various years of the 19th Century

Κατηγορία:Οίκος του Ρόις
Κατηγορία:Γερμανοί ευγενείς